Eesti NSV Teataja 1990 nr 6 art 101


EESTI NÕUKOGUDE SOTSIALISTLIKU VABARIIGI SEADUS
Eesti NSV konstitutsiooni (põhiseaduse) paragrahvide 6 ja 7 muutmise kohta

Eesti Nõukogude Sotsialistliku Vabariigi Ülemnõukogu :

Muuta Eesti NSV konstitutsiooni (põhiseaduse) paragrahvid 6 ja 7 ning sõnastada need järgmiselt:

§ 6. Parteid, ühiskondlikud organisatsioonid, ühiskondlikud liikumised ning muud kodanike ühendused, mis õn moodustatud Eesti NSV seadusandluses ettenähtud korras ning tegutsevad Eesti NSV konstitutsiooni ja seaduste raames, kuuluvad Eesti NSV poliitilisse süsteemi.

§ 7. Eesti NSV poliitilisse süsteemi kuuluvad parteid, ühiskondlikud organisatsioonid, ühiskondlikud liikumised ning muud kodanike ühendused võtavad kehtiva seadusandluse raames ning vastavalt oma põhikirjalistele ülesannetele ja programmilistele eesmärkidele osa riigi ja ühiskonna asjade juhtimisest ning avalikkuse ja tema institutsioonide seisukohtade kujundamisest poliitilistes, majanduslikes, sotsiaalsetes ja kultuurilistes küsimustes.

Eesti NSV Ülemnõukogu Presiidiumi Esimees A. RÜÜTEL
Eesti NSV Ülemnõukogu Presiidiumi sekretär A. ALMANN
Tallinn, 23. veebruaril 1990.

Vaata ka 
Eesti Nõukogude Sotsialistliku Vabariigi konstitutsioon (1978)

Algallikas 
Tekst avaldati: Eesti NSV Ülemnõukogu ja Valitsuse Teataja (Eesti NSV Riigikantselei, 1990), 25. aastakäik, 7. märtsil 1990, nr 6 (926), art 101, lk 120.

Õigusaktid
Eesti NSV Teataja